ร้านนี้เป็นร้านข้าวแกงเล็กๆที่ดูแล้วไม่ธรรมดาทีเดียว เพราะนอกจากซุ้มข้าวแกงข้างหน้าร้านแล้ว พอมองเข้าไปเราจะเจอตู้เค้กตู้ใหญ่ พร้อมเครื่องทำกาแฟสดเป็นเรื่องเป็นราว ยิ่งพอเดินทะลุเข้าไปหลังร้าน กลับเจอที่นั่งคล้ายๆสวนอาหารขนาดเล็กๆ มีน้ำตกจิ๋วๆ ตกแต่งได้เก๋ไก๋มาก 

ร้านณ บางพลีนี้อยู่เยื้องๆกับคอนโดกิตตินคร ตรงแยกซอยหลวงพ่อโต ใกล้ๆ กับที่ทำการอำเภอบางพลี 

ซิมสั่งข้าวไข่พะโล้ ไก่ป็อป ซึ่งตัวไก่รสชาติเด็ด เผ็ดๆหวานๆ ขนาดทำไว้แล้วก็ยังกรอบค่ะ ส่วนไขาพะโล้ ซิมว่ามันหวานไปนิดค่ะ 
คุณชาย สั่งต้มข่าไก่ และพะโล้เหมือนกัน รสชาติค่อนข้างเผ็ดไปหน่อยสำหรับคนไม่กินเผ็ดค่ะ 
ซิมสั่งไส้กรอกมาทานด้วย ทอดได้ดีนะคะ ถ้าทานตอนร้อนๆคงอร่อยมากเลย เสียดาย มันชืดไปหน่อย 

เครื่องดื่ม ได้ลอง คาราเมลนมสด หอมอร่อยดีค่ะ มาแก้วใหญ่เลย ใช้ได้ทีเดียวค่ะ 

สรุปโดยส่วนตัวให้คะแนนบรรยากาศเต็มๆ ไม่น่าเชื่อเลยว่า แถวนี้จะมีร้านน่ารักๆ นั่งชิวล์ๆ ได้ด้วย 
เครื่องดื่มก็ใช้ได้ค่ะ ส่วนขนมซิมไม่ได้ลองค่ะ 

